( 148 ) 
fidélité, l’on vous eust esleu pour chef en quelque armée, ce 
que je croy qu’elle-meismes vous moyennera, affin qu’un jour 
aussy on ne luy pust remettre devant les yeux qu’elle vous 
eust épousé comme fugitif et sans-estre honoré d’aucun titre 
que de votre naturel. 
Or est-il bien certain que telle chose ne pourra jamais estre 
jusques à ce que l’on vous voie séparé de la compagnie et du 
conseil de vos supérieurs; car, pendant que l'on vous verra 
comme joint avecq eulx, il ne faut pas faire estat que homme 
vivant soit sy hardi de vous faire ces ouvertures. Et aura-t’on 
tousjours oppinion, quelque payne que vous mettiez de faire 
le contraire, que vous et eulx ne soyez qu’un , et par ainsy, 
quand bien on auroit la plus grande envie du monde de se 
communiquer à vous par choses semblables, la crainte d'estre 
descouvert la fera perdre. Mais quand l’on verra que vous 
aurez pris le frein aux dents et que vous vous serez sequestré 
de la trouppe et conversation des tyrans (c’est le nom qu’on 
leur donne parmi les estrangers), qu’il y aura moyen de se 
servir de la proudhomie du courage que Dieu a mis en vous 
et de la grandeur dans laquelle il vous a fait naistre, ce sera 
lors que l’on commencera à prendre assurance de vous, ce 
sera lors que l’on vous envoyra de toutes pars ambassadeurs 
exprès pour vous prier d’estre chef de la cause de l'Evangile , 
lors que l’Angleterre sera bien ayse de vous secourir et ayder 
de toute sa puissance , et que tant de braves cavaliers françois 
malcontens, qui ont esté oultragés en la mort de leurs frères, 
parents et amis et injustement dépossédés de leurs maisons, 
se viendront rendre à vos piés pour y hasarder leurs biens et 
leur vie. 
Or ne pouvez-vous, comme je vous ay dit, donner commen- 
cement, ny fin à ces choses, que premièrement vous ne vous 
soyez résolu de quitter la compagnie de vos plus proches; cela 
faict, de ne pridie. tre nee Fe celuy de depa, oultre 
1 
Ur e que Ee ar ynn F g 
era Ze 
